Die wonderlikste is wanneer iemand inkom met hangskouers en die lewe wat druk en hy ‘n jarelange woede wat sy hele lewe beïnvloed, in die oë kyk en besef dat hy regtig nie langer daaraan wil dra nie, dat hy dit wil laat gaan, dat hy die persoon onvoorwaardelik vergewe en aan die bid raak en sommer vir God ook vra om die persoon te vergewe. Die verandering wat voor jou oë gebeur, kan jy vir niemand beskryf nie. Daardie persoon se onmiddellike omstandighede is dalk nie skielik anders nie, maar hy het ‘n ligter tred. Hy voel bevry en dít is net genade van die Here af.
Of die persoon wat nie eers besef het dat hy al vir jare kwaad is vir iemand nie, en toe hy dit bely en laat gaan, verdwyn ‘n klomp van sy huidige onsekerhede, omdat die kwaadwees en alles wat daarmee saamgaan, uit die weg geruim is.
Dis nie altyd maklik om dit te laat gaan nie, maar regtig, dis die moeite werd. Daag jouself uit: probeer dit. Jy gaan dalk nie glo watter verskil dit aan jouself gaan maak as jy nie meer die vrag hoef te dra nie.
Ek kyk gisteraand na The Shack, so hierdie skrywe van jou raak my hart vanoggend baie aan. Ek wil ook dankie sê daarvoor, Toortsie.
Toortsie, ek het die kyk daarna bly uitstel, glad nie kans gesien vir die emosies wat ek weet dit sal ontketen nie. Dis op die oomblik op Catch Up, so gisteraand het ek besluit dis tyd.
Ek het weerstand omdat ek nie hou van die manier waarop hul vir Jesus en die HG voorstel nie. Jesus was baoe ‘lomp’ in die boek en die HG ‘n simpel ietsie.
Soms besef jy jare later eers dat dit wat jou hele lewe so versuur het, eintlik nie juis ‘n groot saak in jou lewe was nie – nie die moeite werd nie.